**Младински позиции – препораки за подобрување на средношколскиот стандард**

**ВОВЕД**

Овој документ се базира на истражувањето со наслов „Анализа на потребите на младите во средните училишта“. До сега се спроведени повеќе истражувања кои ја опфаќаат темата на образование кои може да се користат како референтни и кои ја отсликуваат перцепцијата на одредена група на средношколци кон образованието. Како теми кои беа опфатени во ова истражување се наведени:

* Дискриминација
* Екологија
* Безбедност во училишта
* Ученички права

Документот има за цел да даде свој придонес кон подобрувањето на квалитетот на образованието во Република Македонија. Овој документ служи за обезбедување на препораки засновани на докази посочени до Град Скопје и за поттикување на сите засегнати страни во исполнување на препораките кои се наведени во овој документ. Документотопфаќа препораки до сите засегнати страни кои се поврзани со средното образование во Град Скопје. Препораките се со цел да поттикнат и обезбедат намалување на дискриминацијата, зголемување на безбедноста, информирање и едуцирање на средношколците за ученичките права и обврски, како и креирање на политикиповрзани со еколошките промени во средните училишта во Град Скопје. Создавањето на овој краток документ беше овозможено преку проектот „Гласот на младите за еколошки промени во средните училишта“ спроведуван од граѓанската организација Гоу Грин - Биди Зеленсоподдршка на Heinrich Böll Stiftung.

**ПОЗАДИНА**

Образованието е фундаментално човеково право. Тоа им пружа на децата, младите и возрасните моќ критички да размислуваат, да прават избор и да си го подобрат квалитетот на животот. Го разбива затворениот круг на сиромаштија и е клучен елемент на економскиот и социјалниот развој. – EFA, UNESKO

Образованието треба да се набљудува како мултидимензионална област која се однесува на повеќе целни групи и во себе опфаќа повеќе нивоа и пристапи.

Од осамостојувањето на Република Македонија средното образование заедно со процесите кои се вклучени директно во средното образование беа оставени на маргините на стратегиите на сите досегашни влади. Оставени без никаква поддршка, младите не успејаа да се изборат до крај се со цел за поквалитетно образование. Од друга страна Министерството за образование и наука ги штитеше интересите на институциите и неправедното донесување на различни образовни политики кои влијаеа директно на среднотообразование.

Ова истражување произлезе како резултат на дискусија со средношколци кои ги таргетираа овие 4 теми како проблем во средните училишта во Град Скопје.

Од 965 испитаници, важно е да се напомене дека процентот на ученици кои доаѓаат од средните училишта во голема бројка не се чуствуваат безбедно во своите училишта, иако е воведено обезбедување во училиштата. Сериозна е разликата во проценти на средни училишта кои се наоѓаат во централното подрачје на Град Скопје и училиштата кои се наоѓаат во околината. Дури 33% од испитаниците на истражувањето наведуваат дека се случуваат кражби во нивните училишта, а најголем дел или поточно 49% не знаат дали се случуваат кражби во нивните училишта што покажува дека не се зборува отворено за кражбите или учениците чуствуваат страв дека самите истражувања не се анонимни па тоа би можело да има последици за нив.

Исто така поразителен е фактот дека 36% од испитаниците се почувствувале дискриминирано во своите училишта, но уште попоразителен е фактот дека дури 25% од испитаниците кои одговориле дека се дискриминирани, ги таргетираат професорите како примарна група која дискриминира. Како трета тема која беше опфатена е екологијата во средните училишта.Како податокот кој се издвојува е поделеноста на учениците кои сметаат дека училишниот двор има доволно зеленило или 45%, и оние кои го сметаат спротивното или 44% од учениците.

И како последна тема се појавуваат ученичките права каде податоците се разликуваат од првите три теми бидејќи запознаеноста на ученичките права во централно лоцираните училишта е помала или скоро 50% од испитаниците се запознаени со нивните права и обврски, за разлика од другите училишта кои беа испитани каде што средната вредност е 61%.

**ПРЕПОРАКИ**

* **Министерство за образование и наука/Биро за развој на образование**
* По потреба, со закон, осигурување дека не постои дискриминација во приемот на учениците во образовните институции
* Постојано градење на капацитетите на институциите кои се надлежни за спречување и заштита од дискриминација во средните училишта
* Препознавање на формите за средношколско организирање и вклучување на средношколците при креирањето на наставните програми и вклучување воорганите на училиштето.
* Подигнување на свеста кај наставниот и административен кадар во училиштата за важноста и придобивките од поквалитетно образование
* Информирање и едукација на наставниот и административен кадар за правата на учениците и механизмите за нивна заштита
* Поставување на табли со ученички права во сите средни училишта
* Преземање на мерки за спречување на кражби во училиштата со цел обезбедување поголема безбедност на учениците
* Финансиска помош за училиштата кои поттикнуваат користење на велосипеди како превозно средство
* Промовирање на добри практики во соработка со училиштата кои имаа позитивно искуство во областа на екологијата
* **Средни училишта**
* Едукација за користење на дрога и и други опојни средства и негативните ефекти од конзумацијата на истите
* Вмрежување со граѓански организации за дополнителна едукација на учениците со цел градење на капацитети на учениците
* Организирање на редовни средби на наставениот и стручниот кадар со учениците посветени на екологија, безбедност и дискриминација во училиштата
* Обука на професорите во однос на не намерната дискриминација на учениците
* Креирање на правилници за поголема безбедност во училиштата, во партнерство со учениците, а во согласност со нивните ставови и потреби
* Зголемување на свеста кај наставниот кадар за важноста од информирање на учениците за правата и обврските
* Зголемување на свеста на учениците за екологијата и еколошките промени во училиштата
* Информирање и едукација на учениците за ученичките права кои ги имаат, за механизмите преку кои можат да ги застапуваат нивните барања и за значењето на себезастапувањето,организирањето и учеството. ( публикации, веб страни, работилници, дискусии и др.)
* Подршка и менторство на средношколците на темите кои ги засегаат
* Поттикнување на учениците за користење на велосипеди во училиштата
* Обезбедување на велосипедски паркинг места во дворовите на училиштата
* Подигнување на свеста за селектирање на отпад во училиштата
* **Ученици**
* Активно учество во сите акции спроведувани во училиштето
* Да дискутираат и да доставуваат конкретни барања до училиштата за подобрување на: ученичките права, безбедноста и борбата против дискриминацијата
* Да бараат поддршка од родителите и професорите за остварување на акции и иницијативи
* Поддршка на акциите и иницијативите на останатите соученици
* Почитување на правилата во училиштата, со цел поголема безбедност
* Поттикнување на своите соученици за користење на велоспиед како превозно средство до училиштето
* Да иницираат поголема свест за екологија
* **Родители**
* Помагаат и ги подржуваат ученичките акции и активности
* Да бидат главен партнер на средношколците во насока на остварување на нивните ученички права и обврски
* Да даваат иницијатива за едукација и информирање во насока на не дискриминација во училиштата
* Да бидат главниот посредник за подигнување на свеста на учениците за екологијата во училиштата
* Да бидат главниот поттикнувач за употребата на велосипед како превозно средство
* **Локална заедница**
* Организирање на повеќе еколошки акции за селектирање на отпад, како и повеќе позеленување на училишните дворови
* Потикнување на вмрежување и соработка на средните училишта на тема екологија
* Креирање на зелени катчиња во училишните дворови, со цел информирање на средношколците за еколошките промени
* Корпи за селектирање отпад во училиштата
* Обезбедување на велосипедски паркинзи во училишните дворови
* Застапување на концептот за зелени училишта на ниво на Град Скопје
* Овозможување на безбедни паркинзи за велосипеди
* Зголемување на безбедноста во самите училишни згради
* Креирање на план заедно со училиштата за поголема безбедност на учениците
* Обука на професорите во однос на не намерната дискриминација на учениците
* Информирање и едукациија на јавноста за ученичките права и обврски
* Потикнување на вмрежување и соработка на средношколските организации кои функционираат во рамките на општината
* **Младински организации и организации за млади**
* Едукациија на јавноста за ученичките права и обврски
* Едукација на средношколците во насока на дискриминација
* Иницирање, подршка и вклучување во акции и активности кои се во насока на екологија
* Едукација на средните училишта и учениците за користењето на дроги и опојни средства
* Информирање и едукација за бенефитот од селектирање на отпад

**ЗАКЛУЧОК**

Успехот наеден образовен систем јасно кажува дека професорите и родителите заедно со локалната заедница имаат големо влијание врз нивото на успехот на ученикот. Проактивните професори, родители и заедница се од витално значење за успехот на ученикот почнувајќи од рана возраст и затоа се дел од образованието. Образованието, во сржта, ја воспоставува следната генерација на големи истражувачи, научници, лекари и политичари, од кои сите се неопходни делови од нашата иднина како напредно општество.

Република Македонија е во состојба да го постигне ова преку решавање на проблемите во образованието преку еднаквоста на јавните училишта, а можеби и како најважно, поттикнување и едуцирањето на професорите, локалната заедница, министерствата и родителите, се со цел за поголема проактивност од нивна страна. Без високо ниво на почит и доверба кон учениците од страна на сите засегнати страни нема да се достигнат високите стандарди, Поттикнувањето за подобар квалитет на образованието преку обезбедување на ученичките права, справувањето со дискриминацијата, зголемување на безбедноста на учениците и решавањето на прашањата поврзани со екологијата во училиштата,се главни фактори за постигнување на високите стандарди кои се планирани во наредните години.

Целиот извештај може да го прочитате на следниот линк.